Návrh
ZÁKON
z ... 2026,
ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov v znení neskorších predpisov
	Národná rada Slovenskej republiky sa uzniesla na tomto zákone:
Čl. I
Zákon č. 431/2002 Z. z. o účtovníctve v znení zákona č. 562/2003 Z. z., zákona č. 561/2004 
Z. z., zákona č. 518/2005 Z. z., zákona č. 688/2006 Z. z., zákona č. 198/2007 Z. z., zákona 
č. 540/2007 Z. z., zákona č. 621/2007 Z. z., zákona č. 378/2008 Z. z., zákona č. 465/2008 Z. z., zákona č. 567/2008 Z. z., zákona č. 61/2009 Z. z., zákona č. 492/2009 Z. z., zákona č. 504/2009 Z. z., zákona č. 486/2010 Z. z., zákona č. 547/2011 Z. z., zákona č. 440/2012 Z. z., zákona 
č. 352/2013 Z. z., zákona č. 463/2013 Z. z., zákona č. 333/2014 Z. z., zákona č. 130/2015 Z. z., zákona č. 423/2015 Z. z., zákona č. 125/2016 Z. z., zákona č. 264/2017 Z. z., zákona 
č. 275/2017 Z. z., zákona č. 213/2018 Z. z., zákona č. 363/2019 Z. z., zákona č. 390/2019 Z. z., zákona č. 198/2020 Z. z., zákona č. 421/2020 Z. z., zákona č. 456/2021 Z. z., zákona 
č. 249/2022 Z. z., zákona č. 407/2022 Z. z., zákona č. 309/2023 Z. z., zákona č. 105/2024 Z. z., zákona č. 248/2024 Z. z., zákona č. 109/2025 Z. z., zákona č. 187/2025 Z. z., zákona 
č. 385/2025 Z. z., nálezu Ústavného súdu Slovenskej republiky č. 13/2026 Z. z. a zákona 
č. 85/2026 Z. z. sa mení a dopĺňa takto:
1. [bookmark: _Hlk235182379]V § 2 sa odsek 4 dopĺňa písmenom p), ktoré znie:
[bookmark: _Hlk219277912]„p) finančnou holdingovou účtovnou jednotkou účtovná jednotka, ktorá je obchodnou spoločnosťou a ktorej výlučnou činnosťou je nadobúdanie podielov v iných subjektoch a ich spravovanie a zhodnocovanie bez priameho zasahovania alebo nepriameho zasahovania do riadenia týchto subjektov, pričom tým nie sú dotknuté jej práva ako akcionára alebo spoločníka.“.

2. V § 2 ods. 12 sa na konci pripája táto veta: „Postupovať ako mikro účtovná jednotka nemôže finančná holdingová účtovná jednotka.“.

3. V § 2 ods. 13 sa za slovom „záujmu“ vypúšťa čiarka a slová „ak § 20c alebo § 20g neustanovuje inak“.

4. V § 6 ods. 5 písm. c) sa za slovo „ustanovuje“ vkladajú slová „§ 16 ods. 5 alebo ods. 8 alebo“.

5. V § 18 ods. 1 prvej vete sa za slovo „vyžaduje“ vkladajú slová „§ 16 ods. 5 alebo ods. 8 alebo“.

6. V § 20 sa vypúšťa odsek 14. 
Poznámka pod čiarou k odkazu 28cb sa vypúšťa.

7. V § 20c odseky 1 až 5 znejú:
[bookmark: _Hlk224735257]„(1) Povinnosť zahrnúť do samostatnej osobitne označenej časti výročnej správy individuálne vykazovanie informácií o udržateľnosti, ktorého súčasťou sú informácie potrebné na pochopenie vplyvu účtovnej jednotky na aspekty udržateľnosti vrátane toho, ako aspekty udržateľnosti ovplyvňujú rozvoj, výkonnosť a postavenie účtovnej jednotky, má banka okrem Národnej banky Slovenska, zaisťovňa, poisťovňa okrem zdravotnej poisťovne, ak ku dňu, ku ktorému sa zostavuje účtovná závierka, sú splnené tieto podmienky:
a) čistý obrat presiahol 450 000 000 eur a
b) priemerný prepočítaný počet zamestnancov počas účtovného obdobia presiahol 1 000.

(2) Povinnosť podľa odseku 1 má aj účtovná jednotka, okrem účtovnej jednotky uvedenej v odseku 1, ktorá je obchodnou spoločnosťou, ak ku dňu, ku ktorému sa zostavuje účtovná závierka, sú splnené tieto podmienky:
a) čistý obrat presiahol 450 000 000 eur a
b) priemerný prepočítaný počet zamestnancov počas účtovného obdobia presiahol 1 000.

(3) Ustanovenia odsekov 1 a 2 sa nevzťahujú na finančné produkty podľa osobitného predpisu.28ea)

(4) Výročná správa účtovnej jednotky, na ktorú sa vzťahuje povinnosť podľa odseku 1 alebo odseku 2, musí byť vyhotovená v elektronickom formáte podľa osobitného predpisu,28eb) pričom účtovná jednotka je povinná svoje individuálne vykazovanie informácií o udržateľnosti vrátane informácií zverejňovaných podľa osobitného predpisu28ec) označiť v súlade s osobitným predpisom,29ib) ak také pravidlá označovania ustanovuje.

(5) Informácie uvedené v odsekoch 1 a 6 až 9 je účtovná jednotka povinná vykazovať 
v súlade so štandardmi vykazovania informácií o udržateľnosti podľa osobitných predpisov.28ef) Uvedením informácií v súlade s prvou vetou je splnená povinnosť účtovnej jednotky uvádzať informácie o vplyve činnosti účtovnej jednotky na životné prostredie a na zamestnanosť podľa § 20 ods. 1 písm. a).“.

8. V § 20c odseky 10 až 15 znejú:
[bookmark: _Hlk224736495]„(10) Na základe rozhodnutia účtovnej jednotky informácie podľa odsekov 1 a 6 až 9 nemusia
a) výnimočne obsahovať informáciu, ktorej uvedenie by vážne poškodilo jej podnikateľskú činnosť, ak účtovná jednotka uviedla informáciu o tejto skutočnosti a
1. neuvedenie takejto informácie nemá vplyv na správne a vyvážené pochopenie vývoja, výkonnosti a postavenia účtovnej jednotky alebo jej hlavných rizík a hlavných vplyvov,
2. podľa zistenia účtovnej jednotky nie je možné takúto informáciu uviesť iným spôsobom, napríklad na agregovanej úrovni, bez toho, aby bola vážne dotknutá jej podnikateľská činnosť,
3. ku každému ďalšiemu dňu, ku ktorému sa uvádzajú informácie podľa odsekov 1 a 6 až 9, účtovná jednotka opätovne prehodnotila splnenie podmienok pre neuvedenie informácie,

b) obsahovať tieto informácie:
1. informácie predstavujúce intelektuálny kapitál, duševné vlastníctvo, know-how, technologické informácie alebo výsledky inovácií, ktoré sa považujú 
za obchodné tajomstvo podľa § 17 Obchodného zákonníka, ak 
1a. účtovná jednotka uviedla informáciu o skutočnosti, že informácie podľa odsekov 1 a 6 až 9 neobsahujú informácie podľa prvého bodu,
1b. ku každému ďalšiemu dňu, ku ktorému sa uvádzajú informácie podľa odsekov 1 a 6 až 9, účtovná jednotka opätovne prehodnotila, či neuvedenú informáciu možno stále neuviesť,
2. utajované skutočnosti podľa osobitného predpisu28efa) a iné informácie, ktoré majú byť chránené pred neoprávneným prístupom alebo zverejnením s cieľom chrániť súkromie alebo bezpečnosť fyzickej osoby alebo bezpečnosť právnickej osoby podľa osobitných predpisov,28eg) ak 
2a. účtovná jednotka uviedla informáciu o skutočnosti, že informácie podľa odsekov 1 a 6 až 9 neobsahujú informácie podľa druhého bodu,
2b. ku každému ďalšiemu dňu, ku ktorému sa uvádzajú informácie podľa odsekov 1 a 6 až 9, opätovne prehodnotila, či neuvedenú informáciu možno stále neuviesť.

[bookmark: _Hlk235714654](11) Ak účtovná jednotka, na ktorú sa vzťahuje povinnosť vykazovania informácií 
o udržateľnosti podľa odseku 1 alebo odseku 2, nemá v priebehu účtovného obdobia, 
za ktoré uvádza informácie podľa odsekov 1 a 6 až 9, k dispozícii všetky potrebné informácie týkajúce sa jej hodnotového reťazca, uvedie vo výročnej správe informáciu 
o úsilí, ktoré vynaložila na získanie potrebných informácií o svojom hodnotovom reťazci a dôvody, prečo nebolo možné získať tieto informácie vrátane plánov na získanie potrebných informácií v budúcnosti. Postup podľa prvej vety môže účtovná jednotka uplatniť 
na výročné správy, ktoré sa vyhotovujú za prvé tri bezprostredne po sebe nasledujúce účtovné obdobia, počnúc účtovným obdobím, v ktorom účtovnej jednotke vznikla prvýkrát povinnosť vykazovania informácií o udržateľnosti podľa odseku 1 alebo odseku 2. 
Po uplynutí tohto trojročného obdobia je táto účtovná jednotka povinná na účely splnenia požiadavky na vykazovanie informácií o svojom hodnotovom reťazci uviesť potrebné informácie, ktoré boli získané od účtovnej jednotky alebo iného subjektu v jej hodnotovom reťazci alebo, ak tieto informácie nemá k dispozícii, uviesť ich odhad, ak je to vhodné.

[bookmark: _Hlk234935421][bookmark: _Hlk235714689](12) Účtovná jednotka s povinnosťou vykazovania informácií o udržateľnosti podľa odseku 1 alebo odseku 2, ktorá získava informácie o svojom hodnotovom reťazci (ďalej len „vykazujúca účtovná jednotka“), nesmie na účely plnenia tejto povinnosti pri uzatváraní zmluvného vzťahu alebo iného dojednania vyžadovať poskytnutie informácie nad rozsah informácií uvedených v štandardoch vykazovania informácií o udržateľnosti podľa právne záväzného aktu Európskej únie určených na dobrovoľné použitie (ďalej len „dobrovoľné štandardy“) od účtovnej jednotky v jej hodnotovom reťazci, ktorej priemerný prepočítaný počet zamestnancov za bezprostredne predchádzajúce účtovné obdobie nepresiahol 1 000 (ďalej len „chránená účtovná jednotka“) alebo od iného subjektu, ktorý je v jej hodnotovom reťazci a ktorého priemerný prepočítaný počet zamestnancov za bezprostredne predchádzajúce účtovné obdobie nepresiahol 1 000 (ďalej len „chránený subjekt“). Ustanovenie akejkoľvek zmluvy alebo iného dojednania, ktoré je v rozpore s prvou vetou, je neplatné a bez vplyvu na ostatné ustanovenia zmluvy alebo iného dojednania. Vykazujúca účtovná jednotka sa môže pri určovaní, či subjekt v jej hodnotovom reťazci je chránenou účtovnou jednotkou alebo chráneným subjektom, spoľahnúť na vyhlásenie subjektu v tejto veci, a to bez overenia jeho pravdivosti vykazujúcou účtovnou jednotkou. Na vyhlásenie podľa tretej vety sa vykazujúca účtovná jednotka nemôže spoľahnúť, ak vedela alebo vedieť mala a mohla, že vyhlásenie je zjavne nesprávne. Vykazovanie informácií o hodnotovom reťazci uvedených v odseku 9 písm. a) vykazujúcou účtovnou jednotkou bez informácie od chránenej účtovnej jednotky alebo chráneného subjektu, ktorá je nad rozsah informácií podľa dobrovoľných štandardov, sa považuje za vykazovanie 
v súlade s odsekom 9 písm. a). 

(13) Ak na účely plnenia povinnosti vykazovania informácií o udržateľnosti podľa odseku 1 alebo odseku 2 vykazujúca účtovná jednotka priamo alebo nepriamo požaduje informácie od chránenej účtovnej jednotky alebo chráneného subjektu, pričom niektorá informácia alebo všetky požadované informácie sú nad rámec informácií podľa dobrovoľných štandardov, je vykazujúca účtovná jednotka povinná zabezpečiť, aby chránená účtovná jednotka a chránený subjekt boli informovaní o 
a) tom, ktorá informácia je nad rámec informácií podľa dobrovoľných štandardov,
b) práve chránenej účtovnej jednotky a chráneného subjektu odmietnuť poskytnutie informácie nad rámec informácií podľa dobrovoľných štandardov.

[bookmark: _Hlk235714780](14) Právo odmietnuť žiadosť na účely plnenia povinnosti vykazovania informácií o udržateľnosti podľa odseku 1 alebo odseku 2 alebo podľa právne záväzného aktu Európskej únie upravujúceho vykazovanie informácií o udržateľnosti týkajúcu sa poskytnutia informácie, ktorá je nad rámec rozsahu informácií podľa dobrovoľných štandardov má
a) chránená účtovná jednotka, ak ide o žiadosť vykazujúcej účtovnej jednotky, 
b) účtovná jednotka, ktorej priemerný prepočítaný počet zamestnancov za bezprostredne predchádzajúce účtovné obdobie nepresiahol 1 000 a ktorá je v hodnotovom reťazci právnickej osoby so sídlom na území niektorého členského štátu okrem Slovenskej republiky s povinnosťou vykazovania informácií o udržateľnosti podľa právne záväzného aktu Európskej únie upravujúceho vykazovanie informácií o udržateľnosti (ďalej len „zahraničný vykazujúci subjekt“), ak ide o žiadosť zahraničného vykazujúceho subjektu.

[bookmark: _Hlk235714852](15) Ustanovenia odsekov 12 až 14 nemajú vplyv na žiadosť o informácie podanú za iným účelom, ako je plnenie povinnosti vykazovania informácií o udržateľnosti podľa odseku 1 alebo odseku 2 a dosiahnutie súladu s požiadavkami právneho záväzného aktu Európskej únie na vykonávanie náležitej starostlivosti a ani z nich nevyplýva povinnosť účtovnej jednotky, ktorá je v hodnotovom reťazci vykazujúcej účtovnej jednotky alebo zahraničného vykazujúceho subjektu, poskytovať informácie o udržateľnosti.“.

Poznámky pod čiarou k odkazom 28efa a 28eg znejú:
„28efa) Čl. 2 bod 7 nariadenia Európskeho parlamentu a Rady (EÚ) 2023/2418 z 18. októbra 2023 o zriadení nástroja na posilnenie európskeho obranného priemyslu prostredníctvom spoločného obstarávania (EDIRPA) (Ú. v. EÚ L, 2023/2418, 26.10.2023).
[bookmark: _Hlk224742734][bookmark: _Hlk235714896]28eg) Napríklad zákon č. 211/2000 Z. z. v znení neskorších predpisov, zákon č. 215/2004 
Z. z. o ochrane utajovaných skutočností a o zmene a doplnení niektorých zákonov v znení neskorších predpisov, nariadenie (EÚ) 2016/679 v platnom znení, zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.“.

9. V § 20c ods. 16 úvodnej vete sa slová „odsekov 1, 2, 11 a 14“ nahrádzajú slovami „odsekov 1 a 2“.

10. V § 20c ods. 19 sa za slovami „alebo odseku 2“ vypúšťa čiarka a slová „okrem účtovnej jednotky uvedenej v odseku 1 písm. b) treťom bode a odseku 2 písm. b) druhom bode“.

11. V § 20d ods. 1 sa slová „je účtovnou jednotkou uvedenou v § 20c ods. 1 alebo ods. 2“ nahrádzajú slovami „za bezprostredne predchádzajúce účtovné obdobie presiahla čistý obrat 200 000 000 eur“. 

12. V § 20d ods. 1 a 2 sa suma „150 000 000 eur“ nahrádza sumou „450 000 000 eur“.

13. V § 20d ods. 2 sa suma „50 000 000 eur“ nahrádza sumou „200 000 000 eur“.

14. V § 20d sa za odsek 7 vkladá nový odsek 8, ktorý znie:
[bookmark: _Hlk223685910]„(8) Účtovná jednotka uvedená v odseku 1 alebo odseku 2 nie je povinná uložiť správu 
o udržateľnosti podľa odsekov 1, 2, 6 a 7, ak jej zahraničný konečný materský subjekt je subjektom, ktorého výlučnou činnosťou je nadobúdanie podielov v iných subjektoch a ich spravovanie a zhodnocovanie bez priameho zasahovania alebo nepriameho zasahovania do riadenia týchto subjektov, pričom tým nie sú dotknuté jeho práva ako akcionára alebo spoločníka a jeho dcérske subjekty a dcérske účtovné jednotky majú od seba nezávislé obchodné modely a činnosti.“.

Doterajší odsek 8 sa označuje ako odsek 9.

15. § 20e sa dopĺňa odsekom 3, ktorý znie:
„(3) Povinnosť podľa odseku 2 sa nevzťahuje na účtovnú jednotku, ktorá postupuje podľa § 20d ods. 8.“.

16. V § 20g odseky 1 a 2 znejú:
„(1) Povinnosť zahrnúť do samostatnej osobitne označenej časti konsolidovanej výročnej správy konsolidované vykazovanie informácií o udržateľnosti, ktorého súčasťou sú informácie potrebné na pochopenie vplyvu konsolidovaného celku na aspekty udržateľnosti vrátane toho, ako aspekty udržateľnosti ovplyvňujú rozvoj, výkonnosť a postavenie konsolidovaného celku, má materská účtovná jednotka, ktorou je banka okrem Národnej banky Slovenska, zaisťovňa, poisťovňa okrem zdravotnej poisťovne, ak ku dňu, 
ku ktorému sa zostavuje konsolidovaná účtovná závierka, sú za konsolidovaný celok 
po konsolidácii kapitálu, konsolidácii vzájomných vzťahov medzi účtovnými jednotkami, konsolidácii výsledku hospodárenia a konsolidácii nákladov a výnosov splnené tieto podmienky:
a) čistý obrat materskej účtovnej jednotky a všetkých jej dcérskych účtovných jednotiek presiahol 450 000 000 eur a
b) priemerný prepočítaný počet zamestnancov materskej účtovnej jednotky a všetkých jej dcérskych účtovných jednotiek za účtovné obdobie presiahol 1 000 zamestnancov.

(2) Povinnosť podľa odseku 1 má aj materská účtovná jednotka okrem materskej účtovnej jednotky podľa odseku 1, ktorá je obchodnou spoločnosťou, ak ku dňu, ku ktorému sa zostavuje konsolidovaná účtovná závierka, sú za konsolidovaný celok po konsolidácii kapitálu, konsolidácii vzájomných vzťahov medzi účtovnými jednotkami, konsolidácii výsledku hospodárenia a konsolidácii nákladov a výnosov splnené tieto podmienky: 
a) čistý obrat materskej účtovnej jednotky a všetkých jej dcérskych účtovných jednotiek presiahol 450 000 000 eur a
b) priemerný prepočítaný počet zamestnancov materskej účtovnej jednotky a všetkých jej dcérskych účtovných jednotiek za účtovné obdobie presiahol 1 000 zamestnancov.“. 

17. V § 20g ods. 4 sa slová „až 10“ nahrádzajú slovami „až 11“.

18. V § 20g ods. 7 sa na konci pripája čiarka a tieto slová: „ak také pravidlá označovania ustanovuje“.

19. V § 20g ods. 11 prvej vete sa vypúšťajú slová „okrem materskej účtovnej jednotky, ktorá spĺňa podmienky uvedené v § 20c ods. 1 písm. b) treťom bode a ods. 2 písm. b) druhom bode“.

20. V § 20g sa za odsek 11 vkladajú nové odseky 12 až 15, ktoré znejú:
[bookmark: _Hlk224742193]„(12) Materská účtovná jednotka, ktorá má povinnosť podľa odseku 1 alebo odseku 2, nie je povinná do svojej konsolidovanej výročnej správy zahrnúť informácie podľa odseku 1 týkajúce sa jej dcérskej účtovnej jednotky, ak v priebehu účtovného obdobia, za ktoré táto materská účtovná jednotka vyhotovuje konsolidovanú výročnú správu, táto dcérska účtovná jednotka 
a) sa stala súčasťou konsolidovaného celku, za ktorý táto materská účtovná jednotka vyhotovuje konsolidovanú výročnú správu, z dôvodu jej nadobudnutia alebo fúzie alebo
b) prestala byť súčasťou konsolidovaného celku, za ktorý táto materská účtovná jednotka vyhotovuje konsolidovanú výročnú správu. 

(13) Materská účtovná jednotka v konsolidovanej výročnej správe vyhotovovanej
za účtovné obdobie, v ktorom pri uvádzaní konsolidovaného vykazovania informácií 
o udržateľnosti postupovala v súlade s odsekom 12, je povinná uviesť aj každú významnú udalosť, ktorá ovplyvnila dcérsku účtovnú jednotku uvedenú v odseku 12 a ktorá mala účinok na vplyvy, riziká alebo príležitosti konsolidovaného celku súvisiace s aspektmi udržateľnosti. 

(14) Materská účtovná jednotka, ktorá má povinnosť podľa odseku 1 alebo odseku 2, nie je povinná do svojej konsolidovanej výročnej správy zahrnúť konsolidované vykazovanie informácií o udržateľnosti podľa odseku 1, ak je finančnou holdingovou účtovnou jednotkou a jej dcérske účtovné jednotky, bez ohľadu na ich sídlo, majú navzájom nezávislé obchodné modely a činnosti.

(15) Na plnenie povinnosti konsolidovaného vykazovania informácií o udržateľnosti a získavania informácií o hodnotovom reťazci sa ustanovenia § 20c ods. 12 až 15 vzťahujú rovnako.“.

Doterajšie odseky 12 a 13 sa označujú ako odseky 16 a 17.

21. V § 20h ods. 2 úvodnej vete sa za slová „limitované uistenie“ vkladajú slová „a pri zachovaní práva podľa § 20c ods. 14 písm. a)“ a v písmene a) sa slová „ods. 11 alebo ods. 14“ nahrádzajú slovami „ods. 5“.

22. V § 20i ods. 5 sa slová „ods. 13“ nahrádzajú slovami „ods. 17“.

23. V § 22 ods. 9 písm. d) sa slová „k individuálnej účtovnej závierke“ nahrádzajú slovami „individuálnej účtovnej závierky“.

24. V § 22 ods. 15 sa za slová „zostavenie konsolidovanej účtovnej závierky“ vkladajú slová „a vyhotovenie konsolidovanej výročnej správy“.

25. V § 22a ods. 5 sa za slovo „skutočnosti“ vkladajú slová „alebo limitované informácie“.

26. Poznámka pod čiarou k odkazu 29c znie:

[bookmark: _Hlk235715275]„29c) Zákon č. 215/2004 Z. z. v znení neskorších predpisov.“.

27. V § 23b ods. 1 tretej vete sa slová „až j)“ nahrádzajú slovami „až o)“.

28. Za § 39zg sa vkladajú § 39zh a 39zi, ktoré vrátane nadpisov znejú:
[bookmark: _Hlk224907698]„§ 39zh
Prechodné ustanovenia k úpravám účinným od 1. januára 2027
(1) Ustanovenie § 2 ods. 12 v znení účinnom od 1. januára 2027 sa prvýkrát použije pri zostavovaní individuálnej účtovnej závierky za účtovné obdobie začínajúce najskôr 
1. januára 2027.

(2) Ustanovenia § 20c, § 20g a 20h v znení účinnom od 1. januára 2027 sa prvýkrát použijú na vykazovanie informácií o udržateľnosti vo výročnej správe, ktorá sa vyhotovuje za účtovné obdobie začínajúce najskôr 1. januára 2027.

(3) Ustanovenia § 20d, § 20e a 20i v znení účinnom od 1. januára 2027 sa prvýkrát použijú pri ukladaní správy o udržateľnosti za účtovné obdobie začínajúce najskôr 1. januára 2028. 

§ 39zi
Prechodné ustanovenie účinné od 1. januára 2027

 Ustanovenia § 39zc ods. 5 až 8 a 11 sa od 1. januára 2027 neuplatňujú.“.
[bookmark: _Hlk225858721]Čl. II
Zákon č. 423/2015 Z. z. o štatutárnom audite a o zmene a doplnení zákona č. 431/2002 Z. z. 
o účtovníctve v znení neskorších predpisov v znení zákona č. 91/2016 Z. z., zákona č. 177/2018 Z. z., zákona č. 214/2018 Z. z., zákona č. 221/2019 Z. z., zákona č. 113/2022 Z. z., zákona 
č. 309/2023 Z. z., zákona č. 105/2024 Z. z., zákona č. 387/2024 Z. z. a zákona č. 187/2025 
Z. z. sa mení a dopĺňa takto:

1. V § 2 ods. 2, ods. 3 a ods. 15 písm. c) a § 34c ods. 8 sa na konci pripájajú tieto slová: „alebo § 7a“.

2. V § 2 ods. 17 úvodná veta znie: „Kľúčovým partnerom v oblasti udržateľnosti môže byť len štatutárny audítor, o ktorom je vykonaný doplňujúci zápis do zoznamu štatutárnych audítorov v časti pre oblasť udržateľnosti, a to“. 

3. V § 2 odsek 18 znie: 
[bookmark: _Hlk231203063]„(18) Uistenie v oblasti vykazovania informácií o udržateľnosti je uisťovacou službou týkajúcou sa vykazovania informácií o udržateľnosti podľa osobitného predpisu9) alebo na základe rozhodnutia účtovnej jednotky v rozsahu a za podmienok podľa osobitného predpisu9), ktorá nemá povinnosť vykazovania informácií o udržateľnosti a ktorej výsledkom je vyjadrenie názoru podľa osobitného predpisu10) podľa požiadaviek určených štandardmi pre uistenie v oblasti vykazovania informácií o udržateľnosti podľa § 34a ods. 1.“.

4. V § 2 sa za odsek 18 vkladá nový odsek 19, ktorý znie:
[bookmark: _Hlk231205148]„(19) ) Uistenie v oblasti vykazovania informácií súvisiacich s aspektmi udržateľnosti10a) je uisťovacou službou týkajúcou sa vykazovania informácií súvisiacich s aspektmi udržateľnosti na základe rozhodnutia účtovnej jednotky, ktoré nie je vykazovaním informácií o udržateľnosti podľa osobitného predpisu,9) ktorá sa v účtovných jednotkách so sídlom na území Slovenskej republiky vykonáva v súlade s medzinárodnými štandardmi pre uistenie v oblasti udržateľnosti vydanými Medzinárodnou federáciou účtovníkov (IFAC). Uistenie v oblasti vykazovania informácií súvisiacich s aspektmi udržateľnosti je oprávnený poskytovať len štatutárny audítor, o ktorom je v zozname štatutárnych audítorov v časti pre oblasť udržateľnosti vykonaný doplňujúci zápis a audítorská spoločnosť, o ktorej je v zozname audítorských spoločností v časti pre oblasť udržateľnosti vykonaný doplňujúci zápis.“.

Poznámka pod čiarou k odkazu 10a znie:
„10a) § 2 ods. 4 písm. n) zákona č. 431/2002 Z. z. v znení zákona č. 105/2024 Z. z.“.

Doterajší odkaz 10a sa označuje ako odkaz 10aa a doterajšia poznámka pod čiarou k odkazu 10a sa označuje ako poznámka pod čiarou k odkazu 10aa.

Doterajšie odseky 19 až 22 sa označujú ako odseky 20 až 23.

5. V § 2 ods. 22 sa slová „odseku 19 alebo odseku 20“ nahrádzajú slovami „odsekov 19 až 21“.

6. V § 3 ods. 2 písm. a) a § 30 ods. 7 prvej vete sa za slovo „udržateľnosti“ vkladajú slová „a uistenia v oblasti vykazovania informácií súvisiacich s aspektmi udržateľnosti“.
  
7. [bookmark: _Hlk230962850]V § 3a ods. 1 písm. c) a § 30 ods. 9 sa za slovo „udržateľnosti“ vkladá čiarka a slová „uistenia v oblasti vykazovania informácií súvisiacich s aspektmi udržateľnosti“.

8. V § 3a ods. 2 sa za slová „oblasť vykazovania informácií o udržateľnosti“ vkladá čiarka a slová „uistenia v oblasti vykazovania informácií súvisiacich s aspektmi udržateľnosti“ a slová „210 hodín“ sa nahrádzajú slovami „105 hodín“.

9. V § 3a ods. 4 písm. a) sa na konci pripájajú tieto slová: „alebo uistenie v oblasti vykazovania informácií súvisiacich s aspektmi udržateľnosti“.

10. V § 5 ods. 7 a 8 sa slová „audítorskú spoločnosť“ nahrádzajú slovami „právnickú osobu“.

11. V § 7 sa odseky 1 a 2 dopĺňajú písmenom f), ktoré znie:
[bookmark: _Hlk225933601]„f) zaplatia poplatok za registráciu do príslušného zoznamu.“.

12. § 7 sa dopĺňa odsekom 8, ktorý znie:
[bookmark: _Hlk225933696]„(8) Podrobnosti o registrácii audítorov z tretieho štátu a audítorských spoločností z tretieho štátu a výšku poplatku za ich registráciu do príslušného zoznamu určí úrad vo vnútornom predpise.“.

13. Za § 7 sa vkladá § 7a, ktorý vrátane nadpisu znie:
[bookmark: _Hlk225933742]„§ 7a
Osobitné podmienky na prechodnú registráciu audítorov z tretieho štátu a audítorských spoločností z tretieho štátu na účely uistenia v oblasti vykazovania informácií 
o udržateľnosti

(1) Úrad na účely uistenia v oblasti vykazovania informácií o udržateľnosti spoločnosti
z tretieho štátu prechodne zaregistruje do príslušného zoznamu aj audítora z tretieho štátu a audítorskú spoločnosť z tretieho štátu, ktorí vydali správu o uistení týkajúcu sa vykazovania informácií o udržateľnosti spoločnosti z tretieho štátu za účtovné obdobie, ktoré sa začína v období od 1. januára 2025 do 31. decembra 2030, ak tento audítor 
z tretieho štátu alebo táto audítorská spoločnosť z tretieho štátu zaplatili úradu poplatok 
za registráciu do príslušného zoznamu a poskytli tieto informácie:
a) meno, priezvisko a trvalý pobyt audítora z tretieho štátu alebo názov, sídlo a popis právnej formy audítorskej spoločnosti z tretieho štátu,
b) vyhlásenie, že audítor z tretieho štátu, ktorý podpisuje správu o uistení týkajúcu sa vykazovania informácií o udržateľnosti, získal znalosti v oblasti vykazovania informácií o udržateľnosti a uistenia v oblasti vykazovania informácií o udržateľnosti a informácie o úrovni týchto znalostí,
c) popis siete, do ktorej audítor z tretieho štátu alebo audítorská spoločnosť z tretieho štátu patrí,
d) informácie o štandardoch pre uistenie v oblasti vykazovania informácií o udržateľnosti a požiadavkách týkajúcich sa nezávislosti, ktoré sa uplatnili na príslušné uistenie 
v oblasti vykazovania informácií o udržateľnosti,
e) opis systému vnútornej kontroly kvality audítorskej spoločnosti z tretieho štátu, ktorý sa vzťahuje na uistenie v oblasti vykazovania informácií o udržateľnosti,
f) informáciu, či bola previerka zabezpečenia kvality audítora z tretieho štátu alebo audítorskej spoločnosti z tretieho štátu týkajúca sa zákazky na uistenie v oblasti vykazovania informácií o udržateľnosti uskutočnená, dátum posledného uskutočnenia tejto previerky a informácie týkajúce sa výsledku tejto previerky.

(2) Úrad vykoná prechodnú registráciu podľa odseku 1 na základe žiadosti audítora 
z tretieho štátu alebo audítorskej spoločnosti z tretieho štátu do jedného mesiaca 
od poskytnutia úplných informácií podľa odseku 1, pričom ustanovenia § 7 ods. 4 až 8 sa na prechodnú registráciu podľa odseku 1 vzťahujú rovnako.“.

14. V § 10 ods. 4 a § 11 ods. 4 sa za slová „§ 7“ vkladajú slová „alebo § 7a“.

15. § 12 sa dopĺňa odsekom 10, ktorý znie:
[bookmark: _Hlk225933934]„(10) Ak písomná žiadosť podľa odseku 2 písm. o) bola štatutárnym audítorom alebo audítorskou spoločnosťou podaná počas konania o uložení sankcie alebo disciplinárneho opatrenia, za deň podania písomnej žiadosti sa považuje deň skončenia konania o uložení sankcie alebo disciplinárneho konania.“.

16. V § 15a ods. 2 písm. d) a § 16a ods. 2 písm. b) sa vypúšťa slovo „slovenských“.

17. [bookmark: _Hlk225934874]V § 25 ods. 3 sa za prvú vetu vkladá nová druhá veta, ktorá znie: „Kľúčovým partnerom 
v oblasti udržateľnosti môže byť aj štatutárny audítor, o ktorom je vykonaný doplňujúci zápis do zoznamu štatutárnych audítorov v časti pre oblasť udržateľnosti a ktorý je kľúčovým audítorským partnerom alebo jedným z kľúčových audítorských partnerov, pričom § 2 ods. 17 tým nie je dotknutý.“. 

18. [bookmark: _Hlk225940698]V § 30 ods. 2 druhej vete sa za slovo „audit“ vkladajú slová „alebo uistenie v oblasti vykazovania informácií o udržateľnosti“.

19. [bookmark: _Hlk235685416]V § 31 ods. 2 prvej vete sa za slovo „povinní“ vkladajú slová „v súlade so zásadami sústavného vzdelávania podľa odseku 1“.

20. V § 31 ods. 2 sa slová „40 hodín“ nahrádzajú slovami „20 hodín“ a slová „osem hodín“ sa nahrádzajú slovami „štyri hodiny“.

21. V § 31 odsek 3 znie:
[bookmark: _Hlk230594469]„(3) Kontrolu plnenia podmienok sústavného vzdelávania štatutárneho audítora a asistenta štatutárneho audítora vykonáva komora; tým nie je dotknuté oprávnenie úradu vykonávať dohľad nad sústavným vzdelávaním podľa § 53 ods. 2 a ustanovenia § 35 a 36.“.

22. V § 31 ods. 5 sa slovo „druhého“ nahrádza slovom „tretieho“.

23. [bookmark: _Hlk225941110]V § 33 ods. 4 prvej vete sa za slovo „významu“ vkladajú slová „podľa § 2 ods. 15 písm. f) prvého bodu“ a vypúšťajú sa slová „alebo v tej istej obchodnej spoločnosti“.

24. V § 33 ods. 8 sa za slovo „významu“ vkladajú slová „podľa § 2 ods. 15 písm. f) prvého bodu“ a slová „tejto obchodnej spoločnosti“ sa nahrádzajú slovami „tomuto subjektu“.

25. V § 34b ods. 1 prvej vete sa vypúšťa slovo „slovenských“ a na konci sa pripájajú tieto slová: „podľa § 34a ods. 1“.

26. V § 34c ods. 2 písm. b) sa slová „slovenské štandardy pre uistenie v oblasti vykazovania informácií o udržateľnosti“ nahrádzajú slovami „štandardy pre uistenie v oblasti vykazovania informácií o udržateľnosti podľa § 34a ods. 1“.

27. V § 34g ods. 2 sa za slovo „vykonávajú“ vkladajú slová „štatutárny audit a“ a za slová „udržateľnosti v“ sa vkladajú slová „tom istom“. 

28. Poznámka pod čiarou k odkazu 49h znie:
[bookmark: _Hlk225949685]„49h) Čl. 5 ods. 1 druhý pododsek písm. a) body ii), iii) a vii) a písm. d) nariadenia (EÚ) 
č. 537/2014 v platnom znení.“.

29. V § 35 ods. 5 písm. a) sa vypúšťa slovo „slovenských“ a za slovo „udržateľnosti“ sa vkladajú slová „podľa § 34a ods. 1“.

30. V § 40 písm. l) sa za slovo „s“ vkladajú slová „úradom na účely plnenia úloh podľa tohto zákona a s“.

31. V § 42 ods. 4 sa vypúšťa posledná veta.

32. V § 49 ods. 1 úvodnej vete sa vypúšťa slovo „slovenskými“ a za slovo „udržateľnosti“ sa vkladajú slová „podľa § 34a ods. 1“.

33. V § 49 ods. 1 písm. b) druhom bode sa za slovami „ods. 6 až 9“ vypúšťa čiarka a slová
 „§ 31 ods. 1 a 2“.

34. V § 49 ods. 1 sa písmeno b) dopĺňa tretím bodom, ktorý znie:
[bookmark: _Hlk230353733]„3. § 31 ods. 1 a 2, ak aj napriek písomnému napomenutiu podľa písmena a) opakovane porušil podmienky sústavného vzdelávania,“.

35. V § 53 ods. 2 písm. a) a § 62 písm. a) prvom bode sa vypúšťa slovo „slovenských“ a 
na konci sa pripájajú tieto slová: „podľa § 34a ods. 1“.

36. V § 53 ods. 3 písm. j) sa za slovo „s“ vkladajú slová „komorou na účely plnenia úloh podľa tohto zákona a s“.

37. V § 56 sa odsek 2 dopĺňa písmenom s), ktoré znie:
[bookmark: _Hlk225941439]„s) poveruje výkonom funkcie generálneho riaditeľa zamestnanca úradu, ak výkon funkcie generálneho riaditeľa zanikol pred uplynutím jeho funkčného obdobia, a to až 
do vymenovania nového generálneho riaditeľa, najdlhšie však do jedného roka od zániku výkonu funkcie generálneho riaditeľa.“.

38. V § 62 písmeno o) znie:
[bookmark: _Hlk227227258]„o) na základe zistenia, že štatutárny audítor nesplnil povinnosť sústavného vzdelávania podľa § 31, zasiela komisii pre sústavné vzdelávanie podnet na kontrolu plnenia podmienok sústavného vzdelávania podľa § 31,“.

39. V § 64 ods. 1 písm. a), písm. b) prvom bode a písm. c) prvom bode sa za slovami „ods. 1 až 6 a 8“ vypúšťa čiarka a slová „§ 31“.
[bookmark: _Hlk225858680]
40. V § 68 ods. 3 písm. a) sa suma „500 eur“ nahrádza sumou „550 eur“.

41. V § 68 ods. 3 písm. b) a d) sa suma „6 000 eur“ nahrádza sumou „6 600 eur“.

42. V § 68 ods. 3 písm. c) sa suma „3 000 eur“ nahrádza sumou „3 300 eur“.

43. [bookmark: _Hlk229651734]V § 68 ods. 3 písm. d) sa za slovo „republiky“ vkladá čiarka a slová „subjekt verejného záujmu podľa § 2 ods. 16 písm. a) neuvedený v písmenách a) až c), ktorý spĺňa kritériá podľa § 2 ods. 15 písm. f) prvého bodu,“.

44. V § 68 odsek 5 znie:
[bookmark: _Hlk225942843]„(5) Audítorská spoločnosť a subjekt podľa odseku 3, ktorých účtovné obdobie je kratšie ako 12 kalendárnych mesiacov, uhrádzajú pomernú časť ročného príspevku zaokrúhlenú matematicky na celé eurá.“.

45. V § 68 ods. 7 sa za slovo „príslušnom“ vkladá slovo „kalendárnom“. 

46. [bookmark: _Hlk225942914]V § 68 ods. 7 písm. a) sa suma „1 000 eur“ nahrádza sumou „1 100 eur“.

47. V § 68 ods. 7 písm. b) sa suma „5 000 eur“ nahrádza sumou „5 500 eur“.

48. V § 68 ods. 7 písm. c) sa suma „10 000 eur“ nahrádza sumou „11 000 eur“.

49. V § 68 ods. 7 písm. d) sa suma „20 000 eur“ nahrádza sumou „22 000 eur“.

50. V § 68 ods. 7 písm. e) sa suma „35 000 eur“ nahrádza sumou „38 500 eur“.

51. Za § 73c sa vkladá § 73d, ktorý vrátane nadpisu znie:
„§ 73d
Prechodné ustanovenia k úpravám účinným od 1. januára 2027

[bookmark: _Hlk229651877](1) Ustanovenie § 3a ods. 2 v znení účinnom od 1. januára 2027 sa prvýkrát uplatní 
na písomnú žiadosť o vykonanie skúšky v oblasti udržateľnosti, ktorá sa koná po 31. decembri 2026. Rozsah praktickej odbornej prípravy podľa § 3a ods. 2 v znení účinnom 
do 31. decembra 2026 sa započítava do rozsahu praktickej odbornej prípravy podľa § 3a ods. 2 v znení účinnom od 1. januára 2027.

(2) Ustanovenie § 31 ods. 2 v znení účinnom od 1. januára 2027 sa prvýkrát uplatní 
na trojročný cyklus sústavného vzdelávania, ktorý končí najneskôr 31. decembra 2027.

(3) Ustanovenie § 42 ods. 4 v znení účinnom do 31. decembra 2026 sa poslednýkrát uplatní na ročný príspevok podľa § 68 ods. 3 písm. e) a ročný registračný poplatok podľa § 68 ods. 7, ktoré boli uhradené do 31. decembra 2026.

(4) Ustanovenie § 68 ods. 3 v znení účinnom od 1. januára 2027 sa prvýkrát uplatní 
na ročný príspevok platený za účtovné obdobie začínajúce najskôr 1. januára 2027.“.
52. Príloha sa dopĺňa šiestym bodom, ktorý znie:
[bookmark: _Hlk224912985]„6. Smernica Európskeho parlamentu a Rady (EÚ) 2026/470 z 24. februára 2026, ktorou sa menia smernice 2006/43/ES, 2013/34/EÚ, (EÚ) 2022/2464 a (EÚ) 2024/1760, pokiaľ ide o určité požiadavky na vykazovanie informácií o udržateľnosti podnikov a určité požiadavky na náležitú starostlivosť podnikov v oblasti udržateľnosti (Ú. v. EÚ L, 2026/470, 26. 2. 2026).“.
Čl. III
	Tento zákon nadobúda účinnosť 1. januára 2027.

